पुतलीघर से लेकर मजीठा रोड तक निकाली बाबा बालक नाथ की फेरी
चैत्रमास के होने वाले नवरात्रों के उपलक्ष्य में हिमाचल प्रदेश स्थित शाहतलाई बाबा बालक नाथ जी के मंदिर में लगने वाले सालाना मेले के लिए निकाली जाने वाली फेरियों का सिलसिला शुरू हो गया है। इसी के चलते पुतली घर स्थित चाह राज वाला खूह के ऐेतिहासिक सिद्ध श्री बाबा बालक नाथ मंदिर से रविवार को मजीठा रोड के लिए बाबा जी की छठी फेरी पैदल निकाली गई। ब्रह्मलीन महंत भगत जगत राम जी के आशीर्वाद से मंदिर के महंत बाबा मोहन लाल की अध्यक्षता में निकाली फेरी में कई भक्तजन शामिल हुए। मंदिर से शुरू हुई पैदल फेरी जीटी रोड, क्वींज रोड, शिवाला बाग भाइयां, तिलक नगर से होते हुए बटाला रोड पहुंची। सारे रास्ते भक्तों की ओर से बाबा जी पर फूलों की वर्षा की गई। इसी दौरान फेरी जिस किसी के घर में गई वहां भक्तों को खाने पीने का सामान बांटा गया।
इस मौके पर बाल भजन मंडली की ओर से बाबा जी का गुणगान किया। सारा दिन फेरी निकालने के बाद देर रात को मंदिर वापस पहुंची। इस मौके पर महंत मोहन लाल ने बताया कि अगली फेरी छेहर्टा के अलग-अलग इलाकों में जाएगी। इस मौके पर बबलू, बिल्ला कुमार, रवि कुमार, गोल्डी कुमार, लक्की कुमार समेत कई भक्तजन मौजूद थे।
9 अप्रैल को हिमाचल स्थित शाहतलाई तक पैदल यात्रा रवाना होगी।
hin_Deva hin_Deva hin_Deva hin_Deva